Аинформациатә агентра Sputnik Аԥсны ԥхынҷкәын 8 рзы иазгәанаҭоит раԥхьатәи аиубилеи - хәышықәса ахыҵра. Ари аамҭа иалагӡаны асаит аԥсуа версиа иаҭааит 143 нызқь уааԥсыра инареиҳаны, аурыс версиа - 12 миллионҩык инареиҳаны.
Иааидкыланы аԥсуеи аурыс версиеи рҟны иҭыҵит 56 495 статиа, 6116 видеонҵамҭа, 1746 фотонҵамҭа, 794-нтә аинфографика ахархәарала аинформациа ҟаҵан.
Зегь реиҳа ихадоу ажәабжьқәа Sputnik асоциалтә даҟьақәа рҟны ицәырнагоит. Есышықәса урҭ зыҽрыҵазыҩуа рхыԥхьаӡара иазҳауеит. Онлаин ҳасабла ахҭысқәа ирыцклаԥшуеит 109 444-ҩык ауаа. Асоциалтә ҳа Instagram аҟны мацара - 60 нызқьҩык анапаҵаҩцәа ыҟоуп.
2017 шықәсазы Sputnik Аԥсны ишиашоу ицо ахатәы ефир ахь ицәырҵит Аҟәа иҟоу астудиаҟынтәи. Уи ацәқәырԥақәа наӡоит ҳтәылаҿы ауааԥсыра ахьынхо аҭыԥқәа зегь рахь. Sputnik Аԥсны аматериалқәа цитатақәас активла рхы иадырхәоит ҳтәылаҟны иҟоу аинформациатә агентрақәа 15, ателеканалқәа 2, радиостанциак.
Sputnik аиубилеитә фотонҵамҭаҟны ишәзеизнагеит зегь реиҳа угәалашәараҿы иаанхо, ажәабжьқәа раԥҵара апроцесс аазырԥшуа, урҭ аԥызҵо арбақәан зну, иара убас русура алҵшәа иамоу аиуразы уадаҩрақәас ирымоу, насгьы иахьнеиз-иахьааиз уҳәа зну афотоҭыхымҭақәа реизак.
Иара убас шәаԥхьар ҟалоит:
"Хәба ҳцеит!": Sputnik Аԥсны раԥхьатәи аиубилеи
Аӡбара хадақәа здызкыло аредакторцәа роуп. Аредактор илаԥш изыҵшәом гхак, ииашам фактк.
2017 шықәса рзы Sputnik Аԥсны ахатәы радиодырраҭарақәа аанартит. Иара иазыӡырҩыр рылшоит ареспублика ауааԥсыра зегьы.
Акорреспондентцәа зыҿцәажәало шеиуеиԥшым еиԥш еиуеиԥшымкәагьы азнеишьа рыҭалатәуп, иахәҭоу аинформациа аиуразы.
Sputnik аҿы аус ауеит апресс-центр. Хәышықәса рыҩнуҵҟа ара имҩаԥган 237 пресс-конференциа.
Sputnik акорреспондентцәа ирылымшо акгьы ыҟам.
Аха зны-зынла аинформациа азнагара аҵкыс ахыхьчара еиӷьуп.
Абасоуп Sputnik аҿы авидео шаԥырҵо.
Аԥхьаҩ иҟны иноугаанӡа ухала "атехнологиа" ԥушәароуп.
Русураан акорреспондентцәа еиуеиԥшым азанааҭқәа рнапахьы иааргоит. Зеиԥш ҟамло егьыҟам.
Атәыла ахада иалхрақәа раан аусура мҩаԥысуан иааиԥмырҟьаӡакәа, даҽакала иуҳәозар - нон-стоп арежим ала.
Sputnik аусзуҩцәа рылацәа анааихьыршьуагьы ҟалоит. Зны-зынла иахьаарықәшәаз.
Sputnik Аԥсны ҳтәыла атрадициақәа, акультура, абзазара атәы аҳәоит.
Ари ҳинфографик Леон иоуп. Иарбанызаалак аграфикеи асхемеи импыҵаманшәалахоит.
Зны-зынла аусура ааухаршҭны ажәҩан уҩаҵаԥрыргьы уҭаххалоит.
Ма уааԥсара наухухыр уҭаххоит... амузыкатә студиаҿы.
Иҟалалоит русуразы акорреспондентцәа андырҽхәо.
Зегь иреиҳау аҳамҭа – ацәароуп. Аусуратә ҭыԥ аҿы акәзаргьы.
Ҳкорреспондентцәа ахьымнеиц ыҟам.
Аха уеизгьы бзиа еицырбо ҭыԥуп акаҳуа афҩы хааӡа иахьдыршуа акҿаҩраҿы.
Акорреспондент Бадри Есиава ахәышәтәырҭақәа рҿы деицырдыруеит. Аԥсны имҩаԥырго аинновациатә хәышәтәратә методқәа ирылацәажәо иара иоуп.
Аӡәгьы игәы иаанамгааит Бадраҟ Аҩӡба ихы данақәиҭу криҭиуеит ҳәа. Мап. Ари афонд "Ашана" агәыҳалалратә акциоуп. Иара уа дыцхыраауан.
Sputnik аҟны аԥстәқәа рыхьчаҩ хада Бадри иоуп. Абзиеибабара ду рыбжьоуп.
Иара убасгьы Sputnik – аҭыԥҳацәа ԥшӡақәа ираҳҭынроуп.
Аԥсны асасцәа ҳкорреспондентцәа ирывагыланы рфотоҭыхра жәҩангәашәԥхьарак ирзаҩызоуп.
Sputnik аҿы ажәабжь бзиа узнагара адагьы, ихааны какалк удыркуеит.
Уажәшьҭа оумашәа иубаша. Абасоуп Sputnik акорреспондентцәа рҩымҭа ахы шырхәыцуа, еиҳаракгьы аредактор уи 1001-нтә мап ацәикхьазар.
Sputnik аколлектив - 39 –ҩык рыла ишьақәгылоу информациатә ҭаацәара д.
Иахьа Аԥсны ашколқәа рҟны аҵыхәтәантәи аҵәҵәабжьы геит. Аушьҭымҭацәа рхыԥхьаӡара 1791-ҩык рҟынӡа инаӡоит.Жәеизаҩык медалла иалгеит. Арҵаҩцәа роушьҭымҭацәа ирзеиӷьаршьеит аԥеиԥш лашеи ақәҿиара дуқәеи. Аушьҭымҭацәагьы аганаҿ иаанмхеит, арҵаҩцәа акыршықәсазтәи рааԥсаразы иҭабуп ҳәа рарҳәеит.
Ишаԥу еиԥш, аушьҭымҭацәа ркьаҿ шкәакәақәа рҟны адныҳәаларқәеи азеиӷьшьарақәеи анырҵон. Аҵыхәтәан ажәҩан ахь аԥышҭарчқәа халарҵеит, раԥхьааҟа ирзыԥшу агәырӷьаратә хҭысқәа ирсимволны.
Акоронавирустә пандемиа иахҟьаны Аԥсны аиҳабыра ирыӡбеит хәажәкырамзазы ашколхәыҷқәа зегьы аҵараҟынтә роушьҭра, изаамҭанытәымыз аԥсшьара рыҭаны. Сынтәа аҵарашықәс хыркәшан лаҵарамза 13 рзы. Рашәара 2 рзы аушьҭымҭацәа ҩы-мчыбжьа ҳәа ашкол ахь ихынҳәит, аԥышәарақәа рҽырзыҟарҵарц. Иалагалаз аԥкрақәа ирыхҟьаны аҵараамҭа иахьагхаз азы, хә-ԥышәарак рхаҭыԥан сынтәа аушьҭымҭацәа иарҭон ҩба: ахатәы бызшәеи алгебреи.
Аԥсны ашколқәа рҿы игеит аҵыхәтәантәи аҵәҵәабжьы.
Аҵыхәтәантәи аҵәҵәабжьы геит атәыла ашколқәа 153 роушьҭымҭацәа рзы.
Сынтәа ашкол иалгаз ахәыҷқәа рхыԥхьаӡара 1791-ҩык рҟынӡа инаӡоит.
Жәаҩык аушьҭымҭацәа ахьтәы медалқәа роуит, аӡәы - араӡны.
Аҟәатәи ажәабатәи абжьаратә школ аҟны аҵыхәтәантәи аҵәҵәабжьы.
Ахәыҷқәа ркьаҿ шкәакәақәа рҿы азеиӷьшьарақәеи адныҳәаларақәеи рыҩуан.
Аушьҭымҭацәа рырҵаҩцәа иҭабуп ҳәа рарҳәеит ирыдырҵаз ааԥсаразы.
Арҵаҩцәагьы ахәыҷқәа ирзеиӷьаршьеит мҩамш иқәларц, раԥхьаҟа иҵегь аҵара дуқәа рҵарц.
Шьҭарнахыс ашкол аушьҭымҭацәа аԥсҭазаара ду ахь ршьаҿа еихыргоит.
"Адау" Аԥсны иҟоу аӡхыҽҽақәа зегь реиҳа идууп ҳәа иԥхьаӡоуп, уи аура 100-метрак иреиҳауп. Аӡхыҽҽақәа Аалӡга аӡиас ашьхантә иалало аӡымахәҭа иарҿиоит, дара-дара еишьҭагылоуп. "Ирина" аура 40 метра иҟоуп. "Иԥшьоу" -38.
Аԥсшьаҩцәа рзы аӡхыҽҽақәа рахь амҩа аартын 2016 шықәсазы.
Ашахтиортә ҳабла Аҟармара х-ӡхыҽҽак ыҟоуп – "Иԥшьоу", "Ирина", "Адау".
Аҭыхымҭаҟны: аӡхыҽҽақәа рымҩахь арбага.
"Адау"- зегь реиҳа идуу аԥснытәи ӡхыҽҽоуп.
Аура 100-метрак иреиҳауп.
"Адау" инацәыхарамкәа иҟоуп даҽа ӡхыҽҽак "Ирина". Дара рахь аԥсшьаҩцәа рзы амҩа аартын 2016 шықәсазы.
Аӡхыҽҽақәа Аалӡга аӡиас ашьхантә иалало аӡымахәҭа иарҿиоит.
"Адау" ацаҟьа иагәылсуеит.
"Ирина" аӡхыҽҽахьы уназго амҩахәасҭа.
Аҟармара ирацәоуп аӡхыҽҽа маҷқәеи акәарҷҷақәеи.
Аӡхыҽҽақәа дара-дара еишьҭагылоуп.
Аалӡга аӡиаси уаҟа иху ацҳа хәыҷи убла иаахгылоит аҟармаратәи аӡхыҽҽақәа рахь уанцо.
"Иԥшьоу " аӡхыҽҽа аҿаԥхьа акаҳуажәырҭа аартуп.
Аӡхыҽҽа "Ирина" аура 40 метра иҟоуп.
Аӡхыҽҽа "Иԥшьоу" аура 38 метра иҟоуп.
Аалӡга аӡиас
Аӡхыҽҽақәа рахь анеира уадаҩуп – шьапыла, ма ишьҭыху машьынала унаӡартә иҟоуп.
"300-ҩык инареиҳаны иахьа еиуеиԥшыма амзызқәа ирыхҟьаны Қырҭтәыла иҟоуп. Асааҭ 9 инаркны асааҭ 15:00 рҟынӡа иахьатәи аамҭа иалагӡаны аҳәаа иахысхьеит 70-ҩык инареиҳаны. Урҭ рахьынтә иҟоуп згәамбзиара иахҟьаны ицазгьы, аха ус еиԥш иҟаз хәҩык роуп, аиҳараҩык уахьынтә иаауа Гал иқәынхо, еиуеиԥшым азҵааракәа рыла Қырҭтәыла инанагаз роуп. Уа дыҟан аҵара зҵо, аԥсра иақәшәаз, зҭаацәа збоит ҳәа ицаз уҳәа. Хынтә иаартыз акоридор иабзоураны 1500-ҩык инареиҳаны рыҩнқәа рахь ихынҳәит. Ари аҭагылазаашьа ауааԥсыра гәахәарыла ирыдыркылоит, ҳтәылауаа ринтересқәа рыхьчаразы Аԥсны атәыла анапхгара ари аус анагӡара хымԥадатәны иахәаԥшуеит", – ҳәа азгәеиҭеит Латипов.
Иаҳа инеиҵыху аиҿцәажәара шәазыӡырҩы аудио аҿы, мамзаргьы арадио Sputnik Аԥсны аефир аҿы.
Иара убас шәаԥхьар ҟалоит: